
Ehitusloa väljastamine Elektrijaama tee 95a asuvalt erateelt Narva-Mustajõe teele väljasõidu ehitamiseks
1.   ASJAOLUD JA MENETLUSE KÄIK
25.08.2011. a Eesti Energia Elektrotehnika ja Automaatika AS-i poolt volitatud isik Aleksndr Šadrin taotles Arhitektuuri- ja Linnaplaneerimise Ametilt väljastada ehitusluba reformimata riigimaal Elektrijaama tee 95a asuvalt erateelt Narva-Mustajõe teele väljasõidu ehitamiseks koos seadusega ettenähtud korras kooskõlastatud ehitusprojekti ja riigilõivu maksekorraldusega. 05.12.2011. a Ida-Viru Maavalitsus oma korraldusega nr 1.1-2/1202 andis Narva linna munitsipaalomandisse Narva Linnas asuv maaüksus Elektrijaama tee lõik 12 pindalaga 6000 m2 sihtotstarbega transpordimaa. Elektrijaama tee lõiku 12 osale kuulub ka Narva-Mustajõe teelt projekteeritav sissesõit. Linnavara- ja Majandusamet on kooskõlastanud projekti.
2.     ÕIGUSLIKUD ALUSED

2.1.  Kohaliku omavalitsuse korralduse seadus § 30 lõike 1 punkt 2 kohaselt valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.
2.2. Ehitusseaduse § 23 lõike 1 kohaselt ehitusloa väljastab ja tunnistab kehtetuks kohalik omavalitsus.
2.3.  Narva linna ehitusmääruse §24  lõike 4, 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.
3.     OTSUS

Väljastada ehitusluba Elektrijaama tee 95a asuvalt erateelt Narva-Mustajõe teele väljasõidu ehitamiseks.
4.     RAKENDUSSÄTTED

4.1.   Korraldus jõustub seadusega ettenähtud korras.
4.2.  Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

